Die groot bohaai oor die vankantmaking van duisende Europese konyne (soos die een op die foto HIERONDER) wat Robbeneiland by die Kaap “oorgeneem het”, laat weer die soeklig val op die aarde se sowat vyftig konyn- en haasspesies. Hoe en waar lewe hulle eintlik? En presies wat is die verskil tussen konyne en hase, en om watter rede is daar so baie van hulle in die natuur?
IE Paashaas bly vir baie Suid-Afrikaners maar ’n volksvreemde karaktertjie. Dog kinders van baie lande spring op Paassondag vroeg-vroeg uit die vere om in die tuin rond te soek na sjokolade-eiers wat hy kammakastig gelê het. Of, as die weer te guur is, soek hulle binnenshuis daarvoor.
Robbeneiland, ’n Wêreld­erfenisgebied, ervaar ’n geweldige ekologiese krisis. Diere soos springbokke en bontebokke vrek by die hope omdat daar te min groenigheid oor is om te vreet.